Det var en tvangsopgave for en ny regering at tage fat på en udligningsreform hurtigt efter valget, og Folketinget skal gerne blive færdig med forhandlingerne inden sommerferien, da der næste efterår er valg til kommunerne og regionerne. Hvis denne sag kommer for tæt på det valg, vil der opstå slagsmål igen, hvor borgmestre vil skyde skylden på politikerne på Christiansborg for, hvorfor kommunen ikke har nok penge.

Det er en besværlig sag, hvor de to store borgmesterpartier, Venstre og Socialdemokratiet, godt er klar over, at de er nødt til at være aksen i aftalen.